Fostul ofițer MAI, care a infectat zeci de oameni, s-a vindecat de coronavirus și a fost externat.
Bărbatul
a mințit până în ultima clipă că nu a fost în străinătate. Printre
cei infectați de fostul ofițer MAI sunt și medici de la Spitalul Dimitrie Gerota. Spitalul
unde a fost internat a fost în carantină totală și încă nu primește noi pacienți.
Dacă te întrebai cumva ce mai face fostul ofițer MAI, actual angajat al ADP Sector 4, răspunsul e: bine, sănătos. Bărbatul în vârstă de 60 de ani, care a mințit că nu a călătorit recent în străinătate, deși tocmai revenise din Israel, a infectat cu coronavirus zeci de oameni, inclusiv medici de la Spitalul Dimitrie Gerota. Acum, el a fost externat.Fostul ofițer de Poliție are însă un dosar penal pe numele lui. E acuzat de zădărnicirea combaterii bolilor.Spitalul
Dimitrie Gerota a intrat în carantină totală, după ce adevărul a ieșit la
iveală. Grupul de Comunicare Strategică a anunțat săptămâna trecută că în
spital a fost făcută dezinfecție și igienizare, iar activitatea a fost reluată.
Totuși, spitalul nu primește deocamdată pacienți noi.